कोरबा. शहर के केनरा बैंक में 6 माह पहले हुए सशस्त्र डकैती के मामले में पुलिस टीम ने गिरोह के मुखिया शंकर दास उर्फ संजीव कुमार को बिहार में पकड़ा। उसकी पतासाजी करते हुए गिरफ्तारी के लिए भेजी गई टीम में एएसआई द्वय कृष्ण कुमार, माधव तिवारी, चंद्रशेखर पांडेय, गुनाराम सिन्हा, प्रशांत सिन्हा, विकेश्वर प्रताप शामिल थे। जिन्होंने साइबर सेल की मदद से लोकेशन तलाशते हुए बिहार के अरवल जिला अंतर्गत कलेर के बस स्टैंड में घेराबंदी करके उसे पकड़ा। इस दौरान आरोपी शंकर दास ने लोकल भाषा में खुद को अपहरण किए जाने का हल्ला मचा दिया। इसके बाद वहां के लोगों ने पुलिस टीम को घेर लिया।
hin_Deva